# Obrazloženje prijedloga financijskog plana za razdoblje 2024. – 2026.

# UVODNI DIO

# Proračunski korisnik: DJEČJI VRTIĆ PETAR PAN, ZAGREB, ŠPANOVIĆEVA 18

Sažetak djelokruga rada: Sažetak djelokruga rada:

Djelatnost vrtića je predškolski odgoj i obrazovanje, te skrb o djeci rane i predškolske dobi koja se ostvaruje po određenom programu .

U okviru svoje djelatnosti vrtić organizira i provodi:

* Redovite programe njege, odgoja, obrazovanja, zdravstvene zaštite, tjelesne i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima
* Programe za darovitu djecu rane i predškolske dobi
* Program predškole
* Programe za djecu rane i predškolske dobi s teškoćama u razvoju
* Programe ranog učenja stranih jezika i druge programe umjetničkog, kulturnog i informatičkog programa
* Druge programe u skladu s potrebama i zahtjevima roditelja

Sve programe vrtić provodi uz prethodnu suglasnost Ministarstva znanosti i obrazovanja.

Odgoj i obrazovanje djece rane i predškolske dobi ostvaruje se na temelju nacionalnog kurikuluma za predškolski odgoj i obrazovanje i kurikuluma Vrtića.

Vrtić obavlja djelatnost na temelju Godišnjeg plana i programa rada koji se donosi za svaku pedagošku godinu. Godišnji plan i program rada obuhvaćaju programe odgojno obrazovnog rada, programe zdravstvene zaštite djece, higijene i prehrane, programe socijalne skrbi kao i druge programe koje Vrtić ostvaruje u dogovoru s roditeljima. Vrtić dostavlja Godišnji plan i program rada te izvješća o realizaciji Osnivaču.

Vrtić obavlja sljedeće poslove:

* Upise i ispise djece iz Vrtića s vođenjem odgovarajuće dokumentacije
* Izdavanje potvrda i mišljenja
* Upisivanje podataka o vrtiću u zajednički elektronički upisnik.
* Vrtić ustrojava pedagošku i zdravstvenu dokumentaciju te drugu dokumentaciju u skladu sa zakonom.

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 2109 DJELATNOST USTANOVA PREDŠKOLSKOG ODGOJA

# Zakonske i druge podloge za provedbu programa: Zakon o predškolskom odgoju i obrazovanju (Narodne novine, br. 10/97, 107/07, 94/13 i 98/19, Program javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba

# Cilj programa:

# Stvarati uvjete za kvalitetno zadovoljavanje razvojnih potreba djece uz stalno stručno osposobljavanje odgojitelja i stručnih suradnika. Podizati kvalitetu ustanove u cjelini, održati postignutu kvalitetu rada u Dječjem vrtiću Petar Pan.

Kroz ciljeve Nacionalnog kurikuluma za rani i predškolski odgoj i obrazovanje i Kurikulum vrtića koji uključuje stvaranje uvjeta koji se temelje na suvremenom shvaćanju i razumijevanju djeteta i njegovog razvoja.

# U okviru programa provode se sljedeće aktivnosti/projekti:

# Redoviti cjelodnevni 10 satni program- Program njege, odgoja i obrazovanja djece rane i predškolske dobi.

**Aktivnost A02109 A 210901 REDOVNA DJELATNOST PRORAČUNSKIH KORISNIKA**

Iz proračuna Grada Zagreba gradskim dječjim vrtićima osiguravaju se sredstva u visini ekonomske cijene odobrenih redovitih programa, posebnih programa za djecu s teškoćama u razvoju i programa predškole, a sudjelovanje roditelja/skrbnika u cijeni tih programa uplaćuje u proračun Grada Zagreba.

Sredstva za plaće i materijalna prava radnika osiguravaju se gradskim dječjim vrtićima u skladu s Kolektivnim ugovorom za zaposlene u predškolskim ustanovama Grada Zagreba, odnosno pravilnicima o radu gradskih dječjih vrtića, i to za strukturu i broj radnika koji odobrava Gradski ured za obrazovanje sukladno gradskim normativima.

Sredstva za materijalne i financijske rashode poslovanja osiguravaju se gradskim dječjim vrtićima preko akontacije koja se obračunava prema kriteriju opsega djelatnosti ili prema kriteriju stvarnih troškova za pojedine namjene

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025)** | **Ciljana vrijednost (2026 .)** |
| Broj zaposlenih djelatnika | Broj djelatnika koji su zaposleni u dječjem vrtiću | Broj djelatnika | **65** | **66** | **68** | **70** |
| Ukupan iznos sredstava iz proračuna za plaće | Iznos plaća i svih naknada iz radnog odnosa, tr. prijevoza i doprinosa | Iznos u eur. | **986.800** | **1.255.000** | **1.271.700** | **1.288.100** |
| Ukupan iznos sredstava od uplata roditelja za redoviti program koji se uplaćuju u proračun Grada Zagreba, kojima se podmiruje trošak plaće | Iznos u eur. uplate za redoviti program | Iznos u eur. | **163.270** | **151.000** | **151.000** | **151.000** |
| Rashodi za prehranu u dječjim vrtićima | Iznos iz plana za prehranu | Iznos u eur. | **97.480** | **97.100** | **98.500** | **100.000** |
| Materijalni i financijski rashodi te rashodi za usluge tekućeg i investicijskog održavanja | Iznos iz plana za redovnu djelatnost | Iznos u eur. | **37.690** | **56.500** | **57.100** | **57.700** |

Ciljevi:

I dalje razvijati standard djelatnosti predškolskog odgoja u cilju zaštite i prava djece i roditelja/skrbnika te prava i obveze radnika u gradskim dječjim vrtićima kao temeljnim nositeljima provedbe gradskog programa javnih potreba.

- Osigurati svakom djetetu jednu godinu prije polaska u osnovnu školu uključivanje u obvezni program predškole, a za djecu s teškoćama u razvoju, djecu pripadnike romske nacionalne manjine, djecu pripadnike drugih nacionalnih manjina i djecu kojima hrvatski jezik nije materinski jezik dvije godine prije polaska u osnovnu školu. Cilj programa predškole je osigurati optimalne uvjete za unaprjeđivanje vještina, navika i kompetencija djeteta, koje će mu pomoći u prilagodbi na nove uvjete života, rasta i razvoja u školskom okruženju.

- Stvarati uvjete za širenje vrsta programa za djecu s teškoćama u razvoju i darovitu djecu, djecu pripadnike nacionalnih manjina, drugu potrebitu djecu (npr. djeca azilanata), te uvoditi i provoditi druge programe ovisno o potrebama i interesu djece i roditelja/skrbnika.

- Unaprjeđivati sustav ranog otkrivanja i uključivanja darovite djece predškolske dobi i djece s teškoćama u razvoju, te sustav potpore inkluzivnom odgoju i obrazovanju djece s posebnim odgojno-obrazovnim potrebama.

- Stvarati uvjete za kvalitetno poticanje razvojnih potreba djece održavanjem postignutog standarda broja i vrste stručnih radnika i zapošljavanjem novih odgojitelja, dodatnih odgojitelja, stručnih suradnika, pomagača (prema vrsti teškoća) te uključivanjem drugih potrebnih stručnjaka.

- Poticati stručno usavršavanje odgojitelja, stručnih suradnika i drugih radnika ovisno o njihovim interesima i potrebama programa dječjeg vrtića, s ciljem unaprjeđivanja kvalitete i diferencijacije programa.

- Osigurati nastavak provođenja pravilne prehrane djece s ciljem standardizacije, ujednačavanja i povećavanja kvalitete prehrane u svim gradskim dječjim vrtićima, transparentnost u odnosu na roditelje/skrbnike i društveno okruženje te razvoj pravilnih prehrambenih navika djece od najranije dobi.

- Razvijati i provoditi mjere za unaprjeđivanje kvalitete upravljanja gradskim dječjim vrtićima s ciljem optimalnog korištenja postojećih resursa i racionalnog trošenja proračunskih sredstava i daljnjeg razvoja djelatnosti.

- Obogaćivati i kontinuirano stvarati primjereno odgojno-obrazovno okruženje (unutarnje i vanjsko) u kojem će djeca ostvarivati interakcije, konstruirati individualno i su-konstruirati zajedničko znanje s vršnjacima i odraslima.

- Ulagati novac u obnovu objekata dječjeg vrtića i proširenje kapaciteta kako bi djeca i zaposleni mogli boraviti u odgovarajućem prostoru i imati kvalitetne uvjete za rad